text: Villabrand var svær at slukke
  24 marts 2016 kl. 19.43
  Torsdag aften blev brandvæsen og politi kaldt ud til en brand i en villa ved Hoptrup.
  Brandvæsen og politi blev torsdag aften kaldt ud til en villa i Hoptrup ved Haderslev, hvor der var udbrudt brand på 1. sal. Klik her og se mere på localeyes.dk.
  - Branden tog længere tid at slukke end forventet, og efterslukningen er fortsat i gang, siger vagtchef hos Syd- og Sønderjyllands Politi, Ivan Gohr Jensen, til TV SYD.
  Ingen kom til skade ved branden, men en person blev kørt på hospitalet til observation efter mulig røgforgiftning. På nuværende tidspunkt er brandfolkene stadig i gang med arbejdet i Hoptrup.
  - Der er meget brandskadet derude, siger Ivan Gohr Jensen.
  Årsagen til branden er endnu ukendt, og politiet forventer først at have et svar tirsdag efter påsken.
  Brand på 1. sal i villa ved Hoptrup. Husets beboere er ude og slukningen fortsætter. Intet om brandårsag. #politidk
  
  